32006R1053
L 189/5
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1053/2006 НА КОМИСИЯТА
от 11 юли 2006 година
за изменение за десети път на Регламент (ЕО) № 1763/2004 на Съвета за налагането на някои ограничителни мерки в подкрепа на ефективното изпълнение на мандата на Международния трибунал за Бивша Югославия (МТБЮ)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1763/2004 на Съвета от 11 октомври 2004 г. за налагането на някои ограничителни мерки в подкрепа на ефективното изпълнение на мандата на Международния трибунал за престъпленията в Бивша Югославия (МТБЮ) (1), и по-специално член 10, буква a) от него,
като има предвид, че:
(1)
Приложение I към Регламент (ЕО) № 1763/2004 посочва лицата, обхванати от/спрямо които се прилага замразяването на средства и икономически източници съгласно този регламент.
(2)
Комисията е упълномощена да измени това приложение, като вземе предвид решенията на Съвета за изпълнение на Обща позиция 2004/694/ОВППС на Съвета за по-нататъшни мерки в подкрепа на ефективното изпълнение на мандата на Международния трибунал за престъпленията в Бивша Югославия (МТПЮ) (2). Решение 2006/484/ОВППС на Съвета прилага посочената Обща позиция. Следователно приложение I към Регламент (ЕО) № 1763/2004 трябва да бъде съответно изменено,
ПРИЕ НАСТОЯЩИЯ РЕГЛАМЕНТ:
Член 1
Приложение I към Регламент (EО) № 1763/2004 се изменя, както е указано в приложението към настоящия регламент.
Член 2
Настоящият регламент влиза в сила в деня след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 11 юли 2006 година.